**Personu nosūtīšanas kārtība uz valsts apmaksātiem veselības aprūpes pakalpojumiem**

1. IZPILDĪTĀJS ievēro šo kārtību, nosūtot personu uz valsts apmaksātiem veselības aprūpes pakalpojumiem.
2. IZPILDĪTĀJS pirms personas nosūtīšanas izvērtē medicīniskās indikācijas veselības aprūpes pakalpojumam saņemšanai un pats sagatavo nosūtījumu veselības aprūpes pakalpojumu saņemšanai, ja lēmis par tā nepieciešamību.
3. Medicīniskās indikācijas veselības aprūpes pakalpojuma saņemšanai dokumentē personas medicīniskajā dokumentācijā un nosūtījumā, izņemot gadījumus, kad tiek izmantotas šīs kārtības 4.2.3. punktā noteiktās veidlapas.
4. IZPILDĪTĀJS nosūtot personu uz valsts apmaksātu pakalpojumu:
	1. informē personu par:
		1. nosūtīšanas mērķi;
		2. veselības aprūpes pakalpojuma apmaksu no valsts budžeta līdzekļiem;
		3. veselības aprūpes pakalpojuma saņemšanas kārtību un iespēju izvēlēties ārstniecības iestādi atbilstoši veselības aprūpes pakalpojuma profilam;
	2. sagatavo nosūtījumu:
		1. Vienotajā veselības nozares elektroniskās informācijas sistēmā (turpmāk –VVIS), izņemot 4.2.3. punktā minētos gadījumos;
		2. uz veidlapas Nr.027/u, veselības informācijas sistēmas darbības traucējumu gadījumā un e-nosūtījumu ieviešanas pārejas periodā līdz 2024.gada 1.jūlijam;
		3. izmantojot nosūtījumu paraugus, kas publicēti DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti”:
			1. nosūtījums veselības aprūpes pakalpojumu mājās saņemšanai. t.sk. paliatīvai aprūpei mājās;
			2. skrīninga mamogrāfijas rezultāts/nosūtījums uz turpmākajiem pēcskrīninga izmeklējumiem BIRADS;
			3. nosūtījums uz kolposkopiju, onkologa ginekologa konsultāciju pēc dzemdes kakla vēža skrīninga izmeklējumiem – šķidruma citoloģija;
			4. nosūtījums uz kolposkopiju, onkologa ginekologa konsultāciju pēc dzemdes kakla vēža skrīninga izmeklējumiem – CPV;
			5. nosūtījums pozitronu emisijas datortomogrāfijas ambulatoram izmeklējumam;
			6. nosūtījums uz ambulatoriem laboratoriskiem izmeklējumiem;
	3. Nosūtījumā norāda:
		1. normatīvos aktos noteikto informāciju;
		2. papildus atzīmi, ja persona ir grūtniece;
		3. personai, kurai nepieciešama steidzama medicīniskā palīdzība – „CITO!”;
		4. Citas veselības aprūpes pakalpojumu prioritizācijas nosacījumu atzīmes:
			1. diagnozi Z03.5 " Izmeklēšana citu iespējamu sirds un asinsvadu slimību dēļ" un SCORE risku procentos (1-2%, 3-4%, 5-9% vai 10 % un vairāk), ja pakalpojums nepieciešams **sirds un asinsvadu slimību risku novērtēšanai**, pēc ģimenes ārsta veikta SCORE riska izvērtējuma atbilstoši Dienesta tīmekļa vietnē “Profesionāļiem”> “Primārā veselības aprūpe”> “Ģimenes ārstiem” izvietotai informācijai;
			2. Nosūtot uz izmeklējumiem un speciālistu konsultācijām ļaundabīgo audzēju vai to recidīvu diagnostikai, ārstēšanai un dinamiskai novērošanai norāda sūdzības, atradnes, kas pamato nepieciešamību atbilstoši Dienesta tīmekļa vietnē izvietotiem algoritmiem sadaļā “Profesionāļiem” > “Ambulatorie pakalpojumi” > “Ļaundabīgo audzēju diagnostika”, kā arī Tabulā Nr.1. noteiktās pazīmes:
5. Tabula Ļaundabīgo audzēju vai to recidīvu diagnostikas pazīmes

|  |  |  |  |
| --- | --- | --- | --- |
| Nosūtīšanas mērķis  | Pamatdiagnoze  | Pazīme nosūtījumā  | Pacientu pakalpojuma piesaka: |
| “Zaļā koridora” ļaundabīgo audzēju primāra diagnostika    | Z03.100-Z03.197  | Nav  | Pacients pierakstās pats  |
| “Zaļā koridora” ļaundabīgo audzēju sekundāra diagnostika  | Z03.100-Z03.197 Vai pēc morfoloģiskā apstiprinājuma C00-C97  | Nav  | Uz pirmreizējo speciālista konsultāciju pieraksta ģimenes ārsts, ginekologs vai ieslodzījuma vietas ārsts, uz tālākiem izmeklējumiem pierakstu organizē ārstniecības iestāde  |
| Prioritārie pakalpojumi pacientiem ar ļaundabīga audzēja diagnozi (ārstēšanas un dinamiskās novērošanas posmā)  | C00-C97 vai D37-D48  | Prioritārs  | Pacients pierakstās pats   |
| “Dzeltenā koridora” ļaundabīgo audzēju recidīvu primāra diagnostika  | C00-C97  | Recidīvs  | Pacients pierakstās pats   |
| “Dzeltenā koridora” ļaundabīgo audzēju recidīvu sekundāra diagnostika  | C00-C97  | Recidīvs  | Uz pirmreizējo speciālista konsultāciju pieraksta ārsts, uz tālākiem izmeklējumiem pierakstu organizē ārstniecības iestāde  |

* + 1. atzīmi vai personai nepieciešama akūtu, subakūtu vai hronisku funkcionālo traucējumu rehabilitācija dienas stacionārā vai stacionorā;
		2. papildus informāciju, kas nepieciešama noteikta veselības aprūpes pakalpojuma sniegšanai (piemēram, ķermeņa masa, grūtniecības nedēļa noteiktiem izmeklējumiem, nieru funkciju izmeklējumi, ja tiek nozīmēts vizuālās diagnostikas izmeklējums ar kontrastvielu u.t.t.);
	1. pēcskrīninga izmeklējumiem ievēro šādu nosūtīšanas kārtību:
		1. krūts vēzim izmanto šīs kārtības 4.2.3.2. punktā noteikto nosūtījuma veidlapu;
		2. dzemdes kakla vēzim izmanto šīs kārtības 4.2.3.3. un 4.2.3.4. punktos noteiktās nosūtījuma veidlapas;
		3. zarnu vēzim – nosūtījums uz kolonoskopiju šīs kārtības 4. punktā norādītā kārtībā, nosūtījumā norādot pamatdiagnozes kodu: Z12.1. un anamnēzē: pozitīvā slēptā asiņu testa datumu;
		4. prostatas vēzim – nosūtījums pie urologa šīs kārtības 4. punkta noteiktā kārtībā, nosūtījumā norādot: urologa konsultācija,  pamatdiagnozes kods: Z12.5. un anamnēzē: pozitīvā slēptā asiņu testa datumu;
	2. laboratoriskiem izmeklējumiem nosūtījumā norāda:
		1. maksātāju;
		2. izmeklējamo materiālu;
		3. prioritāro izmeklēšanas iemeslu;
		4. nosūtījuma derīguma termiņu;
		5. analīžu skaitu, ja nosūtījums nav aizpildīts elektroniski;
		6. citu informāciju, kas nepieciešama konkrētu izmeklējumu veikšanai atbilstoši laboratoriju noteiktiem nosacījumiem (ķermeņa masa, grūtniecības nedēļa u.c.).
1. IZPILDĪTĀJS, nosūtot pacientu uz izmeklējumiem pirms plānveida operācijām, ievēro Minimālā izmeklējumu apjoma veikšanas kārtību, kas publicēta DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumu dokumenti”.
2. IZPILDĪTĀJS, kas sniedz veselības aprūpes pakalpojumu pamatojoties uz ārstniecības personas izsniegtu nosūtījumu papīra formātā no 2024.gada 1.jūlija digitalizē VVIS šādā apjomā – nosūtītās personas, nosūtītāja ārstniecības personas, Veselības inspekcijas piešķirtais ārstniecības personas identifikators, darba vieta- Ārstniecības iestāde un tās filiāle, veselības aprūpes pakalpojums, uz kuru persona nosūtīta, nosūtīšanas datumu un norāda atzīmi, ka nosūtījums ir digitalizēts citā ārstniecības iestādē.